Չարլի ԷքսՍիԷքս

Շարլոտա Էմմա Էյթչիսոն (, ծնվ. 1992 թ. օգոստոսի 2, Քեմբրիջ), ավելի հայտնի է որպես Չարլի ԷքսՍիԷքս (), բրիտանացի երգչուհի և երգերի հեղինակ։ Իր դեբյուտային «14» կոչվող ստուդիական ալբոմը նա հրապարակել է 2008 թվականին, սակայն վաճառքի դուրս գալու համար այն երբեք չի թողարկվել։ 2010 թվականին իր դեբյուտային «You're the One» մինի ալբոմի «Stay Away», «Nuclear Seasons» և «You're the One» սինգլները թողարկելու համար, նա պայմանագիր է կնքում This Is Music և IAMSOUND Records լեյբլների հետ, սակայն մինի ալբոմը թողարկվում է 2012 թվականի հունիսին։ Իր «True Romance» կոչվող երկրորդ ստուդիական ալբոմը նա թողարկել է 2013 թվականի ապրիլի 12-ին, իսկ «Sucker» անվանումը կրող նրա թվով երրորդ ստուդիական ալբոմը թողարկվել է 2014 թվականի դեկտեմբերի 15-ին։

Չնայած իր սեփական թողարկումներով Չարլին հաջողակ կատարող է, սակայն նրա մասնակցությամբ ամենահաջողված երգերը (Icona Pop-ի «I Love It» և Իգի Ազալիայի «Fancy») այլ կատարողների են պատկանում։ Որպես անհատ կատարող նա մեծ ճանաչում ձեռք բերեց 2014 թվականին, իր «Boom Clap» երգի թողարկումից հետո։

Կատարողական արվեստ 
Չարլիի երգերը հիմնականում փոփ փանկ և էլեկտրոփոփ ժանրերի են, սակայն նաև ներառում են տարրեր դարքվեյվ, ինդատրոնիկա և վիտչ հաուս ժանրերից։ Նրան ոգեշնչող կատարողների թվին են պատկանում Դեբի Հարին և Էմինեմը։ Չարլին նշել է, որ լավագույն արտիստները նրանք են, ովքեր անընդհատ փոխում են իրենց ոճը, իսկ ըստ Չարլիի՝ այդ արտիստների թվին են պատկանում Մադոննան և Դեյվիդ Բոուին։ Չարլիի երաժշտական ոճը համեմատել են Սյու Սյուզիի և Մադոննայի 1980-ականների երաժշտության հետ։ Հարցազրույցներից մեկում նա ասել է, որ երազում է համագործակցել Բյորկի, Քեյթ Բուշի և Դայոն Ուորվիքի հետ։ Չարլիին ոգեշնչող կատարողների թվին են պատկանում նաև Բրիթնի Սփիրսը, Ավրիլ Լավինը, Լիլ Ուեյնը, Uffie-ը և Բրուք Քենդին, ինչպես նաև Spice Girls, Weezer, The Hives և Ramones խմբերը։

Երգչուհին տարբեր հարցազրույցներում նշել է, որ իր բեմական կեղծանվան մեջ օգտագործվող «XCX» մասնիկը իր մեջ որևէ առանձնահատուկ նշանակություն չի պարունակում և դա միայն ներկայացնում է այն ամենը, ինչ նա կատարել է մինչև այժմ։ Երգչուհին ընտրել է դա, քանի որ կարծում է, որ այն պարզապես «հնչում է գրավիչ»։

Սկավառակագրություն

Ստուդիական ալբոմներ 
{| class="wikitable plainrowheaders" style="text-align:left;"
|-
! scope="col"| Անվանում
! scope="col"| Ալբոմի մանրամասներ
|-
! scope="row" | «14»
|
 Թողարկված։ 2008
 Ֆորմատներ։ CD
 Լեյբլ։ Orgy Music
|-
! scope="row" | «True Romance»
|
 Թողարկված։ Ապրիլի 12, 2013
 Ֆորմատներ։ CD, LP, թվային ներբեռնում
 Լեյբլ։ Asylum Records, Atlantic Records
|-
! scope="row" | «Sucker»
|
 Թողարկված։ Դեկտեմբերի 15, 2014
 Ֆորմատներ։ CD, LP, թվային ներբեռնում
 Լեյբլ։ Neon Gold Records, Atlantic Records

 «CRASH»
 Թողարկված։ 2022
 Ֆորմատներ։ CD
 Լեյբլ։ Asylum Records, Atlantic Recording Corporation , Warner Music Group

Մինի ալբոմներ

Միքսթեյպներ

Ծանոթագրություններ

Արտաքին հղումներ 
 Պաշտոնական կայք 

1992 ծնունդներ
Օգոստոսի 2 ծնունդներ
Քեմբրիջ քաղաքում ծնվածներ
Անգլիացի երգչուհիներ
Բրիտանացի երգահաններ
NME Awards մրցանակի դափնեկիրներ
Անգլիացի ֆեմինիստներ
Ֆեմինիստ երաժիշտներ
Էլեկտրոփոփ երաժիշտներ